text: To tons khat beslaglagt
  09 maj 2012 kl. 06.46
  En 49-årig hollandsk kvinde blev i går aftes anholdt ved Vejen for besiddelse af store mængder af det ulovlige rusmiddel khat.
  Omkring klokken 23 i går aftes fik Vejen Politi en henvendelse fra er borger, der oplevede, at noget mystisk foregik ved en parkeringsplads på Lunderskovvej ved Gesten. 
  Da politiet ankom til stedet, fandt de en hollandsk 49-årig kvinde, der havde bilen fuld af den euforiserende plante khat. 
  Poltiet anholdte kvinden og beslaglagde, hvad de formoder svarer til to tons khat. Det fortæller vicepolitikommissær ved lokalpolitiet i Vejen. 
  Lokalpolitiet i Vejen udtaler til TV SYD, at de to ton khat bliver brændt i Esbjerg i dag. 
  Den hollandske kvinde er endnu ikke afhørt, men hun fremstilles i grundlovsforhør over middag sigtet for indsmuling af ulovlige stoffer.
  